ՀՀ ԱՆ ԴԱՀԿ ծառայությունը հանդիսանում է վարչական մարմին և իր գործառույթներն իրականացնում է վարչարարության միջոցով, ուստի ԴԱՀԿ ծառայության գործունեությունը կարգավորվում է նաև «Վարչարարության հիմունքների և վարչական վարույթի մասին» ՀՀ օրենքով: Մյուս կողմից, կատարողական վարույթի առանձնահատկությունները կարգավորող օրենքով՝ «Դատական ակտերի հարկադիր կատարման մասին» ՀՀ օրենքով, ինչպես նաև «Դատական ակտերի հարկադիր կատարումն ապահովող ծառայության մասին» ՀՀ օրենքով կարգավորված չեն փաստաբանական հարցումներին պատասխանելու կարգը և ժամկետները: Հետևաբար, մեջբերված իրավանորմերի ուժով, նշված հարցը ենթակա է «Վարչարարության հիմունքների և վարչական վարույթի մասին» ՀՀ օրենքով սահմանված ընդհանուր կարգավորմանը: